A BIZOTTSÁG HATÁROZATA
(2007. szeptember 27.)
a 2006/779/EK határozatnak az alkalmazási időszak kiterjesztése tekintetében történő módosításáról
(az értesítés a C(2007) 4459. számú dokumentummal történt)
(EGT-vonatkozású szöveg)
(2007/630/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (2) és különösen annak 9. cikke (4) bekezdésére,
mivel:
(1)
A romániai klasszikus sertéspestissel kapcsolatos átmeneti állat-egészségügyi ellenőrző intézkedésekről szóló, 2006. november 14-i 2006/779/EK bizottsági határozatot (3) annak következtében fogadták el, hogy Romániában kitört a klasszikus sertéspestis.
(2)
A 2006/779/EK határozat Bulgária és Románia csatlakozási szerződésének hatálybalépését követően kilenc hónapig alkalmazandó. A klasszikus sertéspestis tekintetében fennálló romániai járványügyi helyzetre való tekintettel a Bizottság indokoltnak látja a 2006/779/EK határozat alkalmazási időszakának 2009. december 31-ig történő meghosszabbítását.
(3)
A 2006/779/EK határozatot ezért ennek megfelelően módosítani kell.
(4)
Az ebben a határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/779/EK határozat 7. cikkének helyébe az alábbi szöveg lép:
„7. cikk
Alkalmazhatóság
Ezt a határozatot 2009. december 31-ig kell alkalmazni.”
2. cikk
Ennek a határozatnak a tagállamok a címzettjei.
Kelt Brüsszelben, 2007. szeptember 27-én.